اعظم خان (نگران وزیر اعلیٰ خیبر پختونخوا)

نگران وزیر اعلیٰ خیبر پختونخوا ، ریٹائرڈ بیوروکریٹ، سابقہ وزیر خزانہ و وفاقی سیکریٹری وزارت پٹرولیم و قدرتی وسائل اور وفاقی سیکریٹری مذہبی امور

ابتدائی تعارف
اعظم خان، جن کا پورا نام محمد اعظم خان ہے،
ان کا تعلق ضلع چارسدہ کے پڑانگ علاقے سے ہے،

خاندان
ان کے بھائی عباس خان بھی  خیبر پختونخوا کے آئی جی رہ چکے ہیں۔ ایک بھائی میجر مختار سابق ایم پی اے ہیں۔ -آفتاب خان شیرپاؤ  کے کزن  ہیں۔ سابق وزیر داخلہ پنجاب  شجاع خانزادہ اور سابق ایم پی اے تاج محمد خانزادہ ، گوہر ایوب، عمر ایوب اور خواجہ ہوتی کے قریبی رشتہ دار ہیں۔

تعلیم
ابتدائی تعلیم   چار سدہ سے حاصل  کرنے کے بعد انہوں نے پشاور یونیورسٹی سے قانون کی تعلیم حاصل کی، جس کے بعد وہ بار ایٹ لا کی ڈگری مکمل کرنے کے لیے لنکن-ان لندن میں بھی زیرِ تعلیم رہے۔ اور یہاں سے 1962ء میں قانون کی ڈگری حاصل کی۔

سابقہ عہدے
اعظم خان نے ماضی میں چیف سیکریٹری اور مختلف وزارتوں کے سیکریٹری کے طور پر کام کیا ہے۔

اکتوبر 2007ء سے اپریل 2008ء تک خیبر  پختونخوا کے وزیرخزانہ اور وزیر برائے پی این ڈی  رہے جبکہ اس سے پہلے ستمبر 1990سے جولائی 1993 کے درمیان وہ صوبے کے چیف سیکرٹری کے منصب پر فائز رہے۔

بطور سیکرٹری وزارت پیٹرولیم،  وزارت مذہبی امور اور چیئرمین پاکستان ٹوبیکو بورڈ بھی خدمات انجام دے چکے۔  وہ  ممبر سینٹ اسلامیہ کالج،ممبر بورڈ آف گورنر سٹی یونیورسٹی پشاور،چیرمین بورڈ آف ڈائریکٹر سینٹر آف ایکسلنس فار رورل ڈیویلپمنٹ بھی رہے۔

پی ٹی آئی کا شہباز شریف ، مریم نواز و دیگر کی بریت سپریم کورٹ میں چیلنج کرنے کا اعلان
اعظم خان کو سپریم کورٹ فلڈ کمیشن انکوائری  کا چئیرمین بھی مقرر کیا گیا تھا،
اعظم خان چیف سیکرٹری سمیت دیگر اہم عہدوں پر فائز رہ چکے ہیں، وہ سابق نگران وفاقی وزیر بھی رہے،
اعظم خان پٹرولیم اور مذہبی امور کی وزارتوں کے وفاقی سیکرٹری بھی رہے ہیں۔

وزارت اعلیٰ
محمد اعظم خان کا نام اپوزیشن کی جانب سے پیش کیا گیا تھا، جس پر محمود خان نے بھی اتفاق کیا۔

اکرم خان درانی اور محمود خان نے یہ اعلان 21 جنوری 2023ء کو ایک ملاقات کے دوران کیا، جس میں درانی نے کہا کہ اعظم خان ایک بہترین آدمی ہیں اور ان کے نام پر اتفاق ہوگیا ہے۔ محمود خان نے بھی ان کی اسی بات کی تائید کی۔

گورنر خیبر پختونخوا غلام علی نے اکرم خان درانی اور محمود خان کو مشاورت کے ذریعے نگران وزیراعلی کا نام تجویز کرنے کا کہا تھا۔ اس سلسلے میں ایک نوٹیفیکیشن بھی جاری کیا گیا۔21 جنوری 2023ء کو حلف برداری کے بعد گارڈ آف آنر پیش کیا گیا،

حوالہ جات